קארל לארסון

[ממוזער|שמאל|200px|'''בריטה ואני''', [דיוקן עצמי, 1895]]
**קארל לארסון** (בשוודית: **Carl Larsson**; 28 במאי 1853 – 22 בינואר 1919) היה צייר ומעצב פנים שוודי.

## ביוגרפיה

### תחילת דרכו
לארסון נולד ב"גמלה סטן", העיר העתיקה בסטוקהולם. הוריו היו עניים מאוד וילדותו הייתה אומללה. בגיל 13 מורהו בבית הספר לילדי עניים דחק בו להגיש מועמדות לבית הספר של האקדמיה השוודית המלכותית לאמנויות והוא התקבל. בשנותיו הראשונות שם חש לארסון נחות חברתית, מבולבל וביישן. ב-1869, בגיל 16, קודם ל"בית הספר העתיק" של אותה אקדמיה. שם רכש ביטחון עצמי ואף הפך לאישיות מרכזית בחיי החברה של בית הספר.

לאחר מספר שנים בהן עבד כמאייר ספרים, כתבי עת ועיתונים עבר לארסון לפריז, שם בילה מספר שנים מתסכלות נוספות כאמן העובד קשה למחייתו ואינו זוכה להצלחה.

### משפחה ובית
ב-1882, בהיותו במושבת אמנים סקנדינבית בגרז-סיר-לואן בסמוך לפריז, הוא פגש את האמנית קארין בריו (1859–1928), ועד מהרה הם נישאו. בדיעבד, הייתה זו נקודת מפנה בחייו של לארסון. בגרז צייר לארסון כמה מעבודותיו החשובות ביותר. ציוריו מתקופה זו נעשו בצבעי מים והיו שונים מאוד מציורי צבעי השמן שצייר בעבר.

לקארל וקארין לארסון נולדו שמונה ילדים, ובני משפחתו היו לדוגמנים המועדפים עליו. שמונת הילדים היו סוזאנה (1884), אוּלף (1887, נפטר בגיל 18), פונטוס (1888), ליסבת (1891), בריטה (1893), מאטס (1894, נפטר בגיל חודשיים), קרסטי (1896) ואסביירן (1900).

ב-1888 אדולף בריו, אביה של קארין, העניק למשפחה הצעירה בית שנקרא "היטנס הקטן" בכפר סונדבורן. קארל וקארין עיצבו וריהטו את הבית בהתאם לטעמם האמנותי הייחודי ועל פי צורכי המשפחה המתרחבת. באמצעות ציוריו וספריו של לארסון הפך הבית הזה לאחד מבתי האמנים המפורסמים בעולם. הבית נמצא כיום בבעלות יורשיהם של קארל וקארין לארסון והוא פתוח לתיירים בחודשי הקיץ, בין מאי לאוקטובר.

[ימין|ממוזער|250px|'''[ערב חג המולד** (1904)]]
הפופולריות של לארסון גדלה במידה ניכרת עם התפתחותה של טכנולוגיית הרפרודוקציה בצבע ב[[שנות ה-90 של המאה ה-19]], כאשר יצאו לאור בהוצאת "בונייה" השוודית ספרים כתובים ומאוירים על ידי לארסון שהכילו העתקים בצבע מלא של ציורי צבעי המים שלו, ביניהם הספר "בית". למרות זאת, מספר ה[[מהדורה|מהדורות]] של האלבומים היקרים יחסית הללו לא התקרב כלל לזה של הספר "הבית בשמש", שיצא לאור ב-[[1909]] בידי המוציא לאור הגרמני קרל רוברט לאנגווישה (1874–1931). הספר שכלל ציורי צבעי מים, [[רישום|רישומים]] וטקסט מאת קארל לארסון הפך מיד לאחד מ[[רב-מכר|רבי המכר]] של תעשיית ההוצאה לאור הגרמנית של אותה שנה - 40,000 עותקים נמכרו תוך שלושה חודשים ויותר מ-40 מהדורות הודפסו עד [[2001]]. קארל וקארין לארסון הכריזו כי הם המומים מהצלחה זו.

לארסון צייר גם כמה סדרות של [[סיפור בהמשכים|סיפורים מצוירים בהמשכים]], והפך בכך לאחד מציירי ה[[קומיקס]] השוודים הראשונים.

==Midvinterblot ("קורבן אמצע החורף") ==
[[קובץ:Carl Larsson - Midwinter's Sacrifice - Google Art Project.jpg|שמאל|ממוזער|250px|**קורבן אמצע החורף**, [[1915]]]]
[[קובץ:Nationalmuseum trappa 2008b.jpg|שמאל|ממוזער|250px|**קורבן אמצע החורף** (בראש הצילום) במוזיאון הלאומי של שוודיה בסטוקהולם, צילום מ-[[2008]]]]
קארל לארסון החשיב את עבודותיו המונומנטליות - ציורי ה[[פרסקו]] שלו בבתי ספר, מוזיאונים ובניינים ציבוריים אחרים, כעבודות החשובות ביותר שלו. עבודתו המונומנטלית האחרונה, "Midvinterblot" ("קורבן אמצע החורף"), ציור בצבעי שמן בגודל 6x14 [[מטר]]ים שהשלים ב-[[1915]], הוזמן עבור קיר במוזיאון הלאומי של שוודיה בסטוקהולם (אשר קירותיו עוטרו כבר בכמה ציורי פרסקו של לארסון), אך נדחה לקראת השלמתו על ידי מועצת המוזיאון. הפרסקו מתאר את הקרבתו של המלך ה[[מיתולוגיה נורדית|מיתולוגי]] דומלדה במקדש [[אופסלה]].

ב[[אוטוביוגרפיה]] שלו "Jag" ("אני"), שפורסמה לאחר מותו, הצהיר לארסון על מרירותו ואכזבתו בשל דחייה זו, של היצירה שהחשיב כגדולה בהישגיו:

מאידך הודה לארסון, באותה אוטוביוגרפיה, כי ציורי משפחתו ובית המשפחה: 

פולמוס ה"Midvinterblot" נמשך עוד שנים רבות בשל מאבקים בין אסכולות שונות של אמנים שוודים. ב-[[1987]] הפרסקו אף הוצע למוזיאון בחינם, בתנאי שיעטר את הקיר הריק לו יועד, אך המוזיאון דחה את ההצעה והציור נמכר לאספן ה[[יפנים|יפני]] הירושי אישיזוקה. ב-[[1992]] הסכים האספן להשאיל אותו למוזיאון עבור תערוכה של ציורי קארל לארסון, במסגרתה הציור נתלה במקום המיועד. אהדת הציבור שינתה את תפיסתם של המומחים לגביו, ובעזרת תרומות פרטיות התאפשר למוזיאון לקנות את הציור מהירושי אישיזוקה ב-[[1997]] ולהציגו תמידית במקום בו אמור היה להיות מוצג מלכתחילה.

== גלריה ==
<gallery>
Köket av Carl Larsson 1898.jpg|**המטבח** (1898)
Carl Larsson Christmas Morning 1894.jpg|**בוקר חג המולד** (1894)
Frukost under stora björken av Carl Larsson 1896.jpg|**ארוחת בוקר תחת השדר הגדול** (1896)
Atelje-idyll Konstnärens hustru med dottern Suzanne av Carl Larsson 1885.jpg|**אידיליה בסטודיו. אשת האמן ובתם*' (קארין וסוזאנה, פריז, 1885)
</gallery>

==ספריו==
* De mina ("אהוביי"), 1895 ()
* Ett hem ("בית"), 1899 ( ,)
* Larssons ("הלארסונים"), 1902 ()
* Spadarvet — mitt lilla lantbruk ("החווה", עם לילה לנטברוק), 1906 ()
* Åt solsidan ("בצד השמש"), 1910 ( ,)
* Andras barn ("ילדיהם של אחרים"), 1913 ()
* Jag ("אני"), 1931 ()

==לקריאה נוספת==
<div dir=ltr align=left>
**Carl and Karin Larsson : Creators of Swedish Style* 
**The World of Carl Larsson* 
**Home: Through the Paintings of Carl Larsson'' 


## קישורים חיצוניים

* אתר אגודת משפחת קארל וקארין לארסון, כולל צילומים מרהיבים של הבית והכפר 
* אירועי "קארל לארסון 2019 - שנת המאה למותו", באתר העיר פאלון 
* 
* 

## הערות שוליים

קטגוריה:ציירים שוודים
קטגוריה:ילידי 1853
קטגוריה:נפטרים ב-1919